2013 թ. փաստաթղթերում Սյունիքի անալիտիկ լաբորատորիայի աշխատանքների մասին ինֆորմացիա չկա: Այդ տարի, սակայն, ԲՏ-ն «Դանդի Փրիշս Մեթալս Կապան» ՓԲԸ-ում ստուգում է իրականացրել ու պարզել, որ չեն պահպանվել «Մթնոլորտային օդի պահպանության մասին» օրենքի 15-րդ հոդվածի պահանջները: Այս դրույթը վերաբերում է օդն աղտոտող նյութերի արտանետումների նկատմամբ պահանջների կատարմանը: Թե ինչպիսի պատասխանատվության է ենթարկվել ընկերությունը, չի նշվում: